КОМИ РЕСПУБЛИКАСА ТАРИФ СЛУЖБАЛÖН

ТШÖКТÖД

**«2009 воын ва туйті ю транспортöн грузъяс (транспорт средствояс), ветлысь-мунысьöс да туй кöлуй нуöм вылö, мый збыльмöдö "ВиД" ПАК, медыджыд позяна тарифъяс вынсьöдöм йылысь» Коми Республикаса тариф службалöн 2009 во апрель 15 лунся 34/2 №-а тшöктöдö вежсьöмъяс пыртöм йылысь**

"Коми Республикаын донъяс (тарифъяс) государственнöя бурджыка регулируйтöм кузя мераяс йылысь" Коми Республикаса Правительстволöн 2002 во декабр 3 лунся 196 №-а шуöм серти

ТШÖКТА:

1. Пыртны «2009 воын ва туйті ю транспортöн грузъяс (транспорт средствояс), ветлысь-мунысьöс да туй кöлуй нуöм вылö, мый збыльмöдö "ВиД" ПАК, медыджыд позяна тарифъяс вынсьöдöм йылысь» Коми Республикаса тариф службалöн 2009 во апрель 15 лунся 34/2 №-а тшöктöдö татшöм вежсьöмъяс:

а) содтыны татшöм выль 3 пункт:

«3. Вынсьöдны 2009 воын ва туйті ю транспортöн ветлысь-мунысьöс нуöм вылö, мый збыльмöдö "ВиД" ПАК Печора кар – Даниловка грезд маршрут кузя "КС-110-32Т" теплоходöн, 1 пассажиро-километрысь 5,83 шайт мында медыджыд позяна тариф (СДВ-тöг).»;

б) 3 пункт лыддьыны 4 пунктöн, тадзи гижöмöн:

«4. Урчитны, мый 2009 воын ва туйті ю транспортöн "КС-110-32Т" теплоходöн, «Боцман» теплоходöн туй кöлуй нуöмысь мынтысьöны тадзи:

- 50х50х30 (см)-öдз ичöтджык багажысь – ю транспортöн пассажиръясöс нуöм вылö лöсялана медыджыд позяна тарифысь 10 %-ысь абу унджык;

- 50х50х30 (см)-ысь ыджыдджык багажысь – ю транспортöн пассажиръясöс нуöм вылö лöсялана медыджыд позяна тарифысь 30 %-ысь абу унджык.»;

в) 4, 5, 6 пунктъяс лöсялöмöн лыддьыны 5, 6, 7 пунктъясöн.

2. Тайö тшöктöдыс вынсялö индöм пöрадок серти.

**Юрнуöдысьлысь**

**могъяс олöмö пöртысь С.Г.Калимов**

Сыктывкар

2009 вося июль 9 лун

61/1 №

Вуджöдiс Кузнецова Н.А., 1 459 пас